《西江月（席间次潘文叔韵）》
宋代·郭应祥

妙句春云多态，丰姿秋水为神。慕潘应有捧心颦。谁是相看楚润。

试问甜言软语，何如大醉高吟。杯行若怕十分深。人道对花不饮。楚娘、润娘，维扬二妓。昔人诗云：“楚润相看别有情。”

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。